Pleven

Pleven (bulgarieraz: Плевен) Bulgariako iparraldeko hiri bat da, eta izen bereko Pleven probintzia edo oblasteko hiriburua. Tutxenitsa ibaiaren ertzean dago, eta Vit ibaia ere hiritik hurbil dago.

Bulgariako hiri handienetarikoa da, iparralde osoko hirugarren handiena, Varna eta Ruseren ostean. Gune ekonomiko, administratibo, politiko eta kultural garrantzitsua da, baita garraioena ere.

 Ekonomia 
Plevengo industria-jarduera nagusiak: kimika, ehungintza, elikagaigintza, zementugintza, beiragintza, makineria, jantzigintza, nekazaritza, merkataritza eta zerbitzuak. Aipatzekoa da merkataritza-gune handien eraikuntza 90eko hamarkadatik aurrera.

 Geografia 
Pleven nekazaritza-eskualde batean dago, Danubioko Ordokiaren erdialdean, Moesia eskualde historikoan. Pleven mendiak daude inguruan, altuera txikiko kareharrizko mendixkak.

Sofia hiriburutik 170 km-ra dago Pleven, 320 km-ra Itsaso Beltzeko kostatik eta 50 km-ra Danubio ibaitik.

 Klima 
Pllevenen klima kontinental hezea daukate. Neguan hotz egiten du, elurteekin, eta -20 °C-ko tenperatura baino hotzagoak ere izaten dituzte. Udaberriak epelak dira, 20ªC inguruko tenperaturarekin. Udak beroak dira, 38-40 °C-ra arteko tenperaturekin. Urteko batez besteko tenperatura 11,6 °C-koa da.

 Erreferentziak 

 Kanpo estekak 
 Webgunea 
 Irudiak 

Kategoria:Bulgariako hiriak